b"\n_START_ARTICLE_\n\xc3\x93scar Freire G\xc3\xb3mez\n_START_SECTION_\nBiografia\n_START_PARAGRAPH_\nFreire com aficionat va ser subcampi\xc3\xb3 del m\xc3\xb3n en ruta sub-23, en el mundial celebrat a San Sebasti\xc3\xa0 el 1997._NEWLINE_L'any 1998 va passar a professional en el conjunt espanyol Vitalicio Seguros._NEWLINE_El 1999 \xc3\xa9s l'any de la seva explosi\xc3\xb3 en guanyar el Mundial de fons en carretera celebrat a Verona (It\xc3\xa0lia). En finalitzar la temporada amb aquesta vict\xc3\xb2ria va ser contractat per l'equip Mapei-Quick Step._NEWLINE_El seu debut en una gran volta per etapes va ser el 2000 al c\xc3\xb3rrer la Vuelta a Espanya on va aconseguir dues vict\xc3\xb2ries._NEWLINE_Va anar amb l'equip espanyol als Jocs Ol\xc3\xadmpics de Sydney on va acabar en una discreta 17a posici\xc3\xb3 a la prova de fons en carretera. A partir de llavors comen\xc3\xa7a a patir problemes f\xc3\xadsics que no li permeten entrenar amb normalitat i l'afecten an\xc3\xadmicament. Els metges s\xc3\xb3n incapa\xc3\xa7os de descobrir l'origen dels dolors. Per\xc3\xb2 a pesar d'aquest fet aconsegueix la 3a posici\xc3\xb3 a la prova en ruta del Mundial celebrat a Plouay (Fran\xc3\xa7a)._NEWLINE_El 2001 va estar m\xc3\xa9s de set mesos sense pujar a la bicicleta per una lesi\xc3\xb3 a l'esquena. Va reapar\xc3\xa8ixer a la Volta a Alemanya on va guanyar una etapa despr\xc3\xa9s de nom\xc3\xa9s quatre dies de competici\xc3\xb3. Va preparar amb molta cura el poc d'any que quedava i al Mundial de Lisboa va tornar a ser Campi\xc3\xb3 del M\xc3\xb3n de fons en carretera._NEWLINE_El 2004 va aconseguir el seu tercer mundial de ciclisme en ruta igualant a: Binda, Merckx i Van Steenbergen que tamb\xc3\xa9 tenen tres campionats respectivament._NEWLINE_El 2005 va superar al seu m\xc3\xa0xim rival, l'itali\xc3\xa0 Alessandro Petacchi per aconseguir guanyar la classificaci\xc3\xb3 general de la Tirrena-Adri\xc3\xa0tica en la qual va endur-se tres etapes. Despr\xc3\xa9s de v\xc3\xa8ncer a la Fletxa Braban\xc3\xa7ona, un quist al gluti va deixar fora de forma i sense competir a Freire, que el seu objectiu era v\xc3\xa8ncer en els mundials celebrats a Madrid._NEWLINE_El 2006 va guanyar per segon any consecutiu en la Fletxa Braban\xc3\xa7ona, 1 etapa en la seva prova talism\xc3\xa0, la Tirrena-Adri\xc3\xa0tica, una etapa a la Volta al Pa\xc3\xads Basc, dues etapes al Tour de Fran\xc3\xa7a i la cl\xc3\xa0ssica Vattenfall Cyclassics Hamburgo, despr\xc3\xa9s de la que no va poder tornar a competir la resta de la temporada en condicions, a causa d'una lesi\xc3\xb3._NEWLINE_El 2007, recuperat de la lesi\xc3\xb3, va guanyar una etapa de la Challenge a Mallorca i una altra de la Vuelta a Andaluc\xc3\xada, emportant-se tamb\xc3\xa9 la general d'aquesta \xc3\xbaltima. El 24 de mar\xc3\xa7 va guanyar la Mil\xc3\xa0-San Remo per segona vegada en la seva carrera. Recuperat dels seus problemes encara que amb un fur\xc3\xb3ncol es va presentar al Tour de Fran\xc3\xa7a arribant entre els 10 primers a les etapes massives per\xc3\xb2 nom\xc3\xa9s va arribar a ser segon en dues etapes. Finalment no va sortir a l'etapa del dissabte catorze de juny per problemes amb el fur\xc3\xb3ncol, per no patir m\xc3\xa9s dolor a les etapes dels Alps i preparar la resta de la temporada. Tamb\xc3\xa9 va abandonar a la Vuelta a Espanya despr\xc3\xa9s de guanyar tres etapes._NEWLINE_El 2008 el va estrenar amb la vict\xc3\xb2ria a la primera etapa de la Tirrena-Adri\xc3\xa0tica sobre Alessandro Petacchi, i m\xc3\xa9s tard amb la vict\xc3\xb2ria a la sisena etapa d'aquesta mateixa prova, a la que acudia com a preparaci\xc3\xb3 per a la cl\xc3\xa0ssica Mil\xc3\xa0-San Remo. Anteriorment havia aconseguit dos segons llocs en etapes del Tour de Calif\xc3\xb2rnia i la Cl\xc3\xa0ssica d'Almer\xc3\xada._NEWLINE_Al Tour de Fran\xc3\xa7a de 2008 va guanyar la 14a etapa del Tour de Fran\xc3\xa7a que anava des de Nimes fins a Digne-les-Bains, i va guanyar la classificaci\xc3\xb3 per punts, el Mallot Verd, sent el primer espanyol a aconseguir-ho."